Eirik Newth

Eirik Magnus Newth (født 1964) er en norsk astrofysiker og populærvitenskapelig formidler av naturvitenskap og teknologi. Han har skrevet en rekke bøker. Han var programleder i det populærvitenskapelige radioprogrammet Superstreng på Kanal 24 og medvirket til at dette ble første nasjonale radioprogram i Norge med podkasting. Siden 2019 har Newth og Nils Johan Halvorsen drevet podkasten Romkapsel.

Eirik Newth er utdannet cand.scient. med hovedfag i astrofysikk fra Universitetet i Oslo i 1989. Han vokste opp på Rykkinn i Bærum kommune som sønn av forfatterne Mette og Philip Newth. I tillegg var også hans besteforeldre på morssiden, Lalli og Fridtjof Knutsen, forfattere.

I høsten 2006 fikk Eirik Newth 5.-plass i TV 2s underholdningsserie Skal vi danse.

Newth har gjennom flere år markert seg som en tilhenger av nettleksikonet Wikipedia, og har frontet wiki-bevegelsen i media. I 2007 var han juryformann for Wikipedias artikkelkonkurranse.

Sommeren 1973 var han med i NRK-serien Familien vår på Barne-TV. Her fikk hvert familiemedlem i familien Newth ønske sin måte å feriere på.

 Bibliografi 
 1992: Se opp på vår egen stjernehimmel (Bonnier-Carlsen), oversatt til dansk, svensk og tysk. Er kommet i flere opplag i Norge. For barn ni år og oppover.
 1994: Sola – vår egen stjerne (Bonnier-Carlsen), oversatt til dansk, svensk og tysk. For barn 9 år og oppover.
 1996: Jakten på sannheten – vitenskapens historie (Tiden). Boka er i solgt til 19 andre land, deriblant Frankrike, Tyskland, Kina og Japan. For barn/ungdom fra 12 år og oppover
 1997: Aktivitet og undring – naturfagverk for 5. klasse (Gyldendal Undervisning). Lærebok i det nye natur- og miljøfaget for grunnskolen.
 1997: Aktivitet og undring – naturfagverk for 2. klasse (Gyldendal Undervisning). Lærebok i det nye natur- og miljøfaget for grunnskolen.
 1998: Aktivitet og undring – naturfagverk for 6. klasse (Gyldendal Undervisning). Lærebok i det nye natur- og miljøfaget for grunnskolen.
 1999: Fremtiden – hva skjer etter 2000? (Gyldendal-Tiden) 1999. Under utgivelse i Tyskland, Italia, Sør-Korea og flere andre land. For barn/ungdom fra 12 år og oppover.
 2001: Universet (Gyldendal Undervisning). Tema-prosjektbok for ungdomstrinnet med hovedvekt på stjerner, galakser og andre fjerne himmellegemer.
 2001: Solsystemet (Gyldendal Undervisning). Tema-prosjektbok for ungdomstrinnet med hovedvekt på Sola, planetene og andre nære himmellegemer
 2002: Tallenes Verden (Gyldendal Tiden). Inspirasjonsbok om matematikk for barn i alle aldre.
 2002: Fakler: Vitenskapen fester grepet (Gyldendal Akademisk). 50 siders bidrag til essaysamling om teknologi og samfunn, skrevet for Polyteknisk Forening.
 2002: Planetene (Cappelen). En presentasjon av solsystemet for de yngste leserne.
 2002: Stjernene (Cappelen). En presentasjon av stjernene og stjernebildene for de yngste leserne.
 2003: Månen (Cappelen). En presentasjon av månen for de yngste leserne.
 2003: Sola (Cappelen). En presentasjon av sola for de yngste leserne.
 2003: Liv i Universet (Gyldendal). En håndbok i «astrobiologi», vitenskapen om liv utenfor Jorda.
 2004: Romfart – (Cappelen). En presentasjon av romfart for de yngste leserne.
 2005: Hvorfor dør vi? – (Gyldendal). Her drøftes døden i fysisk, biologisk, historisk og kulturelt perspektiv ISBN 82-05-34541-4
 2006: Neopangea – (Cappelen) Science fiction-roman.
 2009: Den store boken om astronomi medforfatter Pål Brekke, illustrert av Anders Kaardahl ISBN 978-82-525-8191-1
 2012: Hjernen Utgitt i forbindelse med Leselystaksjonen, sammen med Espen Dietrichs
 2014: Overvåkningssamfunnet  Humanist forlags serie Pro et contra ISBN 978-82-82820-96-7

 Priser 
 Kultur- og kirkedepartementets fagbokpris for barne- og ungdomslitteratur 1994, for Sola – vår egen stjerne
 Kultur- og kirkedepartementets fagbokpris for barne- og ungdomslitteratur 1996, for Jakten på sannheten
 Brageprisen 1996 for Jakten på sannheten
 Kultur- og kirkedepartementets fagbokpris for barne- og ungdomslitteratur 1999, for Fremtiden. Hva skjer etter år 2000?
 Skolebibliotekarforeningens litteraturpris 2004, for Sola, Månen, Stjernene og Planetene
 Nordisk Skolebibliotekarforenings Børnebogspris 2006, for Hvorfor dør vi?

 Referanser 

 Eksterne lenker 



  2050: Framtidsbloggen
  Radioprogrammet Superstreng – blogg og podkast
  Eirik Newth i Cappelen Forlag
  Eirik Newth i NRK forfatter

Kategori:Norske barnebokforfattere
Kategori:Vinnere av kulturdepartementets barnebokpriser
Kategori:Vinnere av Brageprisen
Kategori:Norske sakprosaforfattere
Kategori:Skal vi danse-deltakere
Kategori:Personer fra Bærum kommune